cyanic-selkie/wikianc huggingface dataset:
Նանդոր Վագներ
Կյանք և ստեղծագործություն
Երկրորդ աշխարհամարտի ավարտից հետո Նանդոր Վագները աշխատել է Բուդապեշտի իր արվեստանոցում և ստեղծել մի շարք խոշոր գործեր՝ «Ողբացող մայրը», բանաստեղծ Աթիլա Յոժեֆի քանդակը, «Corpus Hungaricum» կոմպոզիցիան։ 1955 թվականին ճարտարապետ Զոլկան Ֆարկասդիի հետ «Շատրվան՝ երեք տղաներով» քանդակի համար ստացել է առաջին մրցանակ։ Այդ քանդակը պետք է տեղադրվեր Բուդապեշտի Մարգիտ կամրջի մոտ։
1956 թվականին Հունգարական ապստամբության ժամանակ ընդգրկվել է «Նկարիչների հեղափոխական կոմիտեի» մեջ, որը պաշտպանում էր ապստամբներին։ Երբ խորհրդային զորքերը մտել են Հունգարիա և ճնշել ապստամբությունը, Վագներն ընտանիքի հետ արտագաղթել է Շվեդիա և աշխատանքային արվեստանով բացել Լունդում։ Հենց այս շրջանում էլ նա սկսել է կոմպոզիցիաներ ստեղծել չժանգոտող պողպատից (Լեհ զինվորների ռազմական հուշարձան, «Չորս երեխաների շատրվան», «Ծաղրածու», «Tranås»)։ Նանդոր Վագները ստեղծել է նաև գեղանկարներ, որոնք անվանել է «ֆրեսկոներ թղթի վրա»։ Շվեդայում նա զբաղվել է նաև արդյունաբերական դիզայնով և էրգոնոմիկայով, արտոնագրել է իր տեխնիկական որոշ մտահղացումներ, նկարչություն դասավանդել Լունդի գեղարվեստի ակադեմիայում։ Ակադեմիայում դասավանդելիս էլ ծանոթացել է ճապոնացի ուսանողուհի Տիյո Ակիյամայի հետ, որ հետագայում դարձել է նրա կինն ու ողջ կյանքի ուղեկիցը։
Վագների կյանքի երրորդ փուլն անցել է Ճապոնիայում։ Նրա գեղարվեստական առաջին սրահը բացվել է Մասիկո քաղաքում (Տոտիգի)։ Քանդակագործն սկսել է աշխատել կավով և արդեն 1970 թվականի վերջին ստեղծել իր «Մայր և զավակ» կոմպոզիցիան։ Նանդոր Վագների անունը կապվում է Ճապոնիայում մի շարք խոշոր գործերի ստեղծմանը․ վեցմետրանոց երկու քանդակներ չժանգոտող պողպատից տեղադրվել են Դոսոձինում («Ճանապարհորդների սուրբ հովանավոր») և Տոկիոյի «Նարիտա» միջազգային օդանավակայանում։ Քանդակագործությանը զուգահեռ՝ Վագները ստեղծել է նաև ջրաներկով նկարներ և կերամիկական գեղարվեստական իրեր։ Նշանավոր են նրա «Մետաքսի ճանապարհ» և «32 առարկա» շարքերը (1974-1975)։
Արտաքին հղումներ
Կատեգորիա:Հունգարացի քանդակագործներ Կատեգորիա:Հունգարացի նկարիչներ
Հայկական կոմիտեների նպատակներն ու հեղափոխական գործունեությունը
Հայկական կոմիտեների նպատակներն ու հեղափոխական գործունեությունը, (Սահմանադրության հռչակումից առաջ և հետո)» ("Ermeni komitete rinin amai ve harekatihtilSliyesi (ilan-mesrutiyetten evvel ve sonra")), «փաստաթղթերի» ժողովածու։ Հրատարակել է Օսմանյան կայսրության ներքին գործերի նախարարությունը 1916 թվականին, Կոստանդնուպոլսում։ Հայերի ցեղասպանության ժամանակ նման հրատարակության ի հայտ գալը նպատակ ուներ արդարացնել կառավարող շրջանների հայաջինջ քաղաքականությունը, հայերի դեմ հանել կայսրության մուսուլման բնակչությանը։ Ժողովածուն լի է կողմնակալ մեկնաբանություններով և թուրքական պետությունը ոչնչացնելու նպատակով հայ քաղաքական կազմակերպությունների նախապատրաստած զինված ապստամբության մասին շինծու փաստերով, պարունակում է բազմաթիվ «փաստեր» ու «վկայություններ» «իսլամադավան խաղաղ բնակչության» նկատմամբ հայկական զինված ջոկատների կատարած բռնությունների մասին։
Գրքի վերջում տրված են լուսանկարներ, որոնցում պատկերված են հայ կամավոր, ջոկատները, նրանց զենքի պահեստները, «հայերից խոշտանգված» կանանց, երեխաների և ծերերի մարմինները։ Համաշխարհային հասարակայնությանը «պատմական ճշմարտությանը» ծանոթացնելու նպատակով այդ գիրքը թարգմանվել է ֆրանսերեն և 1917 թվականին լույս ընծայվել Կոստանդնուպոլսում։ Ժողովածուն հայերի ցեղասպանության պատմության նենգափոխման առաջին փորձերից է։
Կատեգորիա:Հայոց ցեղասպանություն
Դյուլա Հորն
Դյուլա Հորն (Horn Gyula, ), հունգարացի քաղաքական գործիչ, 1989-1990 թվականներին եղել է արտաքին գործերի նախարար, 1994-1998 թվականներին՝ Հունգարիայի Հանրապետության 37-րդ վարչապետը։
Կենսագրություն
Ավարտել է Ռոստովի ֆինանսատնտեսագիտական ինստիտուտը։ 1956 թվականի ապստամբության ընթացքում միացավ pufajkás՝ կամավորական կազմավորումներին, որոնք օգնեցին խորհրդային զորքերին ապստամբության ճնշմանը, ապստամբության ճնշման ժամանակ իր գործունեության համար պարգևատրվեց։ Աշխատել է ֆինանսների և արտաքին գործերի նախարարություններում։
1983 թվականին դարձել է ՀԽՍՀ Կենտկոմի միջազգային բաժնի վարիչ։ 1985 թվականին դարձել Է ԱԳ նախարարի տեղակալ և ՀԽՍՀ կենտկոմի անդամ։ Ղեկավարում էր միջազգային խնդիրների և միջազգային-իրավական քաղաքականության հարցերով հանձնաժողովը ։ Միկլոշ Նեմետի կառավարությունում (1988-1990) եղել է արտաքին գործերի նախարար, համաշխարհային ճանաչում է ձեռք բերել «Երկաթե վարագույրի» բացումով։
1989 թվականին հանդես է եկել որպես Հունգարական սոցիալիստական աշխատավորական կուսակցության հիմնադիրներից մեկը և դարձել կուսակցության նախագահության անդամ։ 1994 թվականին վարչապետ է դարձել սոցիալիստների կոալիցիոն կառավարությունում և Ազատ դեմոկրատների դաշինքում։ 1995-1996 թվականներին Հունգարիայում իրականացվել է տնտեսական ծրագիր, որը հայտնի է որպես «Բոկրոշի պլան» (բարեփոխումների փաթեթի հեղինակ Լասլո Բոկրոշի անունով), որը ներառում էր ֆորինտի արժեզրկում, սոցիալական վճարումների կրճատում, ներմուծման հարկի սահմանում ։ Չնայած մակրոտնտեսական ցուցանիշների հաջող կայունացմանը (բյուջեի դեֆիցիտը կրճատվել է 9,6 %-ից մինչև 3,8 %, արտաքին առևտրային բալանսը՝ 9,4 %-ից մինչև 3,8 % ), Հորնի ժողովրդականությունը և աճը նվազել են աշխատավարձի իրական ծավալի անկման պատճառով, ինչը հանգեցրել է 1998 թվականի ընտրություններում սոցիալիստների պարտության (նախկին 208-ի փոխարեն խորհրդարանում ստացել են 134 տեղ)։
Ծանոթագրություններ
Կատեգորիա:Հունգարիայի քաղաքական գործիչներ Կատեգորիա:Հունգարիայի վարչապետներ Կատեգորիա:Արտաքին գործերի նախարարներ Կատեգորիա:Դիվանագետներ Կատեգորիա:Հունգարացի տնտեսագետներ
Միխայիլ Բարսուկով
Միխայիլ Իվանովիչ Բարսուկով, ռուս զորահրամանատար, Բանակի գեներալ (1995 թվականի նոյեմբերի 9)։
Կարիերա
Նախքան սահմանադրական ճգնաժամը, 1993 թվականի գարնանը Բարսուկովը տեղափոխվել է տարբեր հատուկ նշանակության, զինվորական և այլ կառույցներ, որոնք ենթարկվում էին Ռուսաստանի օրինական նախագահին։ Հաճախ նրա ենթակայության տակ էին անցնում Նախագահական գունդը, 27-րդ մոտոհրաձգային բրիգադը, նախկին ՊԱԿ-ի օպերատիվ-տեխնիկական զորամասերը, նախկին ՊԱԿ 9-րդ և 5-րդ վարչությունները, ինչպես նաև հատուկ նշանակության տարբեր ուժեր։
Անատոլի Կուլիկովը իր մտորումներում նշում է՝ «''Նրանք, ովքեր հիշում են հայրենական հակահետախուզական մարմիններում գեներալ Բարսուկովի վերելքի պատմությունը հաճախ կասկածի տակ են դնում նրա մասնագիտական ​​որակները։ Որքան ես գիտեմ, նրա գրեթե ողջ ծառայությունն անցել է Կրեմլում, ՊԱԿ-ՀԴԾ-ԱԴԾ այն վարչություններում, որոնք պատասխանատու են պետության առաջին դեմքերի անվտանգության ապահովման համար... Որոշները համարեցին, որ նա արժանի չէր ԱԴԾ տնօրենի պաշտոնում նշանակվելու համար''» ։
1996 թվականի հունիսի 20-ին ՌԴ նախագահի № 962 հրամանով ազատվել է ԱԴԾ տնօրենի պաշտոնից :. Պարգևատրվել է Կարմիր խաչի շքանշանով և մի շարք այլ գերատեսչական մեդալնորվ ու շքանշաններով։
Անձնական կյանք
Ամուսնացած է։ Որդին՝ Իգորը, ով Ռուսաստանի Դաշնության ներքին հետախուզության ծառայության ավագ լեյտենանտ էր 1998 թվականի հոկտեմբերի 30-ին ինքնասպան է եղել։
Արտաքին հղումներ
Կատեգորիա:Ռուս հրամանատարներ
Տյուլեխ
Տյուլեխ (Тюлех), գետ Ռուսաստանում, հոսում է Իվանովոյի մարզում։ Գետաբերանը տեղակայված է Լուխ գետի ձախ ափին՝ 138 կմ հեռավորության վրա։ Գետի երկարությունը 22 կմ է, ավազանի տարածքը 89,7 կմ2։ Ակունքը գտնվում է Մալախովո գյուղի մոտ, 7 կմ հարավ-արևելք Միտ գյուղից։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, գետի ջրատնտեսային տեղամասը՝ Կլյազմա գետն է։ Գետի ենթաավազանը Օկա և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.
Ալիսիա Ալոնսո
Ալիսիա Ալոնսո (Alicia Alonso, ծնունդով՝ Ալիսիա էռնեստինա դե լա Կարիդադ դել Կոբրե Մարտինես դել Օյո, Alicia Ernestina de la Caridad del Cobre Martínez del Hoyo, ), կուբացի բալետի պարուհի, պարուսույց և մանկավարժ, Կուբայի ազգային բալետի հիմնադիր (Ballet Nacional de Cuba):
Կենսագրություն
Ալիսիա Ալոնսոն ընտանիքի 4 երեխաներից կրտսերն էր։ Ծնողներն Իսպանիայից եկած գաղթականներ էին, հայրը բանակի սպա էր, ընտանիքը պատկանել է միջին խավին։ Դասական պար սկսել է սովորել 1931 թվականի հունիսին Հավանայի Երաժշտական արվեստի միության բալետի դպրոցում (Sociedad Pro-Arte Musical): Առաջին ուսուցիչը ներգաղթյալ Նիկոլայ Յավորսկին էր ։
Բալետի բեմադրության մեջ առաջին անգամ ելույթ է ունեցել 1931 թվականի դեկտեմբերի 29-ին՝ Երաժշտական արվեստի միության բալետի դպրոցի սաների ցուցադրական համերգի ընթացքում ։ Սակայն նրա իսկապես լուրջ ելույթը դարձել է Պյոտր Չայկովսկու «Քնած գեղեցկուհի» բալետում Երկնագույն թռչնի մենահամերգը, որը բեմադրվել էր Նիկոլայ Յավորսկու կողմից 1932 թվականի հոկտեմբերի 26-ին Հավանայի «Աուդիտորիում» թատրոնի բեմում ։
15 տարեկան հասակում ամուսնացել է կուբացի պարող և բալետի արվեստի ուսուցիչ Ֆեռնանդո Ալոնսոյի հետ (Fernando Alonso Rayneri): 1938 թվականին ծնվել է նրանց դուստրը՝ Լաուրան։ Սովորել է Նյու Յորքում և Լոնդոնում։ Նրա ուսուցիչներից էր ռուս պարուհի Սոֆյա Ֆեոդորովան։ 19 տարեկանում մասամբ կորցրել է տեսողությունը, որը հետագայում միայն վատթարացել է (բալետի պարուհին ծերության շրջանում, փաստորեն, կուրացել է)։ 1939-1940 թվականներին ակտիվորեն մասնակցել է Ամերիկյան բալետի թատրոնի ստեղծմանը։ 1943 թվականից դարձել է թատրոնի առաջատար դերասանուհին։
1943 թվականի նոյեմբերի 2-ին Ալիսիան Ժիզելի դերում փոխարինել է Մարկովին։ Այդ դերի շնորհիվ սկսվել է նրա համաշխարհային համբավը։ Աշխատել է Միխայիլ Ֆոկինի, Ջորջ Բալանչինի, Լեոնիդ Մյասինի, Բրոնիսլավա Նիժինսկայայի և այլ հռչակավոր բեմադրողների հետ։ Մշտապես ելույթ է ունեցել Իգոր Յուշկևիչի հետ։
1955-1959 թվականներին թողնելով Բատիստայի բռնապետական ռեժիմը Կուբայում՝ պարել է Մոնտե Կառլոյի ռուսական բալետում։ 1957-1958 թվականներին ելույթ է ունեցել Մեծ և Կիրովյան թատրոններում։ Եվրոպայի, Ասիայի և Ամերիկայի թատրոններում պարել է դասական բալետի խաղացանկի տարբեր դերերում։
Չնայած թույլ տեսողությանը՝ նա աշխարհի ամենահմուտ բալետի պարուհիներից մեկն էր, որի բեմական երկարակեցությունն օրինակ էր հետագա սերնդի բալետի պարողների համար։
Ալիսիայի բեմական երկարակեցությունը և բեղմնավոր ու արտակարգ գործունեությունը բալետի համաշխարհային պատմությունում ամենահազվագյուտ երևույթներից են։
1967 թվականի օգոստոսի 1-ին Կուբայի ազգային թատրոնում բեմադրվել է Ժորժ Բիզեի երաժշտության հիման վրա Ռոդիոն Շչեդրինի գործիքավորած «Կարմեն-սյուիտ» մի գործողությամբ բալետը (Ballet Nacional de Cuba, Հավանա), որը բեմադրել էր բալետմայստեր Ալբերտո Ալոնսոն։ Ալիսիա Ալոնսոն խաղացել է Կարմենի դերում (էկրանավորվել է 1968, 1972 և 1973 թվականներին) ։
1977 թվականին բալետի պարուհու մասին ռեժիսոր Մանուել Դուչեսնե Կուսանը նկարահանել է «Ալիսիա» վավերագրական ֆիլմը։
2010 թվականի նոյեմբերին՝ Խոսե Լեսամա Լիմայի հարյուրամյակին, Խուլիան Օրբոնի երաժշտությամբ և «Նարցիսի մահը» պոեմի հիման վրա բեմադրվել է բալետ։
Թատերական կազմակերպիչ
1948 թվականին հիմնադրել է Կուբայի ազգային բալետը։
Արտաքին հղումներ
Կատեգորիա:ՅՈՒՆԵՍԿՕ-ի բարի կամքի դեսպաններ Կատեգորիա:Պատվո լեգեոնի շքանշանի սպաներ Կատեգորիա:Բալետի արտիստներ Կատեգորիա:Կույրեր Կատեգորիա:21-րդ դարի կանայք Կատեգորիա:20-րդ դարի կանայք Կատեգորիա:Անձինք նամականիշերի վրա
Տաեխ
Տաեխ (Таех), գետ Ռուսաստանում, հոսում է Իվանովոյի մարզում։ Գետաբերանը տեղակայված է Լուխ գետի ձախ ափին՝ 161 կմ հեռավորության վրա։ Գետի երկարությունը 26 կմ է, ավազանի տարածքը 152 կմ2։ Ակունքը գտնվում է Լիկովո գյուղի մոտ, 18 կմ հյուսիս-արևելք Միտ գյուղից։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, գետի ջրատնտեսային տեղամասը՝ Կլյազմա գետն է։ Գետի ենթաավազանը Օկա և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Կոխտովեց
Կոխտովեց (Кохтовец), գետ Ռուսաստանում, հոսում է Իվանովոյի մարզում։ Գետաբերանը տեղակայված է Լանդեխ գետի ձախ ափին՝ 53 կմ հեռավորության վրա։ Գետի երկարությունը 10 կմ է։ Ակունքը գտնվում է Խուդյակովա գյուղի մոտ, 7 կմ հյուսիս-արևելք Պեստյակա գյուղից։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, գետի ջրատնտեսային տեղամասը՝ Կլյազմա գետն է։ Գետի ենթաավազանը Օկա և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.
Պետեր Մեդյեշի
Պետեր Մեդյեշի (Medgyessy Péter, ), հունգարացի քաղաքական գործիչ, Հունգարիայի Հանրապետության վարչապետը 2002-2004 թվականներին։ 2004 թվականի օգոստոսի 25-ին նա հրաժարական տվեց կոալիցիայի գործընկերներից մեկի՝ Ազատ դեմոկրատների միության հետ տարաձայնությունների պատճառով, սակայն վարչապետի պարտականությունները շարունակում էր կատարել դեռևս 30 օրվա ընթացքում, ինչպես պահանջում է Սահմանադրությունը, ինչպես նաև մի քանի լրացուցիչ օր, մինչև նրա իրավահաջորդը՝ Ֆերենց Դյուրչանը խորհրդարանի կողմից հաստատվեց։
Կենսագրություն
Պետեր Մեդյեշին ծնվել է Բուդապեշտում և ուսումնասիրել Տնտեսագիտական տեսություն Կարլ Մարքսի անվան տնտեսագիտության համալսարանում (այժմ՝ Կորվինի համալսարան), որն ավարտել է 1966 թվականին, բայց հետո վերադարձել է դոկտորանտուրա։ Կատարելապես տիրապետում է ֆրանսերեն և ռումիներեն լեզուներին, ինչպես նաև տիրապետում է ռուսերեն և անգլերեն լեզուներին։
70-ական թվականներին եղել է ներքին գործերի նախարարության հակահետախուզության գործակալ՝ D-209 կոդային անվամբ ։ 1966-1982 թվականներին ղեկավար պաշտոններ է զբաղեցրել ֆինանսների նախարարության դեպարտամենտներում։ 1982 թվականին դարձել է ֆինանսների նախարարի տեղակալ, իսկ 1987 թվականին՝ հենց նախարար։ Մեդյեշիի օրոք ստեղծված հարկային համակարգը Հունգարիայի համար կարևոր քայլ էր ազատ շուկայական տնտեսության ճանապարհին։
1988-1990 թվականներին եղել է վարչապետի տնտեսական հարցերով տեղակալը, 1990-1996 թվականներին՝ Հունգարիայի տարբեր բանկերի վարչական տնօրեն և վարչության նախագահ։ Երբ Դյուլա Հորնը ձևավորեց կառավարություն, 1996 թվականին Մեդյեշին վերադարձավ ֆինանսների նախարարի պաշտոնին։ Կառավարության լիազորությունների ավարտից հետո աշխատել է որպես «Inter-Europa» բանկի գործադիր խորհրդի ղեկավար և «Atlasz» ապահովագրական ընկերության փոխնախագահ։ Այդ պաշտոնները նա պահպանել է 1998 թվականից մինչև 2001 թվականը, իսկ 2002 թվականի մայիսի 27-ին Հունգարիայի խորհրդարանը քվեարկել է Մեդյեշիին Հունգարիայի Հանրապետության վարչապետ նշանակելու օգտին։ Նա ղեկավարում էր կառավարությունը մինչև 2004 թվականի օգոստոսը։
Ամուսնացած է, ունի երկու երեխա։
Արտաքին հղումներ
Կատեգորիա:Պատվո լեգեոնի շքանշանի ասպետներ Կատեգորիա:Հունգարիայի քաղաքական գործիչներ Կատեգորիա:Հունգարիայի վարչապետներ Կատեգորիա:Հունգարացի տնտեսագետներ
Հնդկական կինոյի միջազգային ակադեմիայի մրցանակ
Հնդկական կինոյի միջազգային ակադեմիայի մրցանակ ( անգլ.` International Indian Film Academy Awards կամ IIFA Awards), հնդկական կինոյի միջազգային ակադեմիայի ամենամյա մրցանակաբաշխություն, որտեղ մրցանակը տրվում է հինդի լեզվով ֆիլմերին` գեղարվեստական և տեխնիկական մասնագիտական ձեռքբերումների համար։
Պատմությունը
Առաջին անգամ մրցանակը սահմանվել է 2000 թվականին։ Մրցանակի հանձնման արարողությունը տեղի է ունենում աշխարհի տարբեր երկրներում։ Առաջին անգամ այն կայացել է Լոնդոնի Հազարամյակի գմբեթում։ Արարողության վայրը փոխվում է ամեն տարի, որն ըստ կազմակերպիչների, խորհրդանշում է Բոլիվուդի կինոարդյունաբերության համաշխարհային հաջողությունը։ Առաջին անգամ արարողությունը սահմանափակվել է մեկ երեկոյի շրջանակներում, սակայն հետագայում այն տևել է երեք օր` իր մեջ ընդգրկելով տարաբնույթ դիտումներ, հանդիպումներ և սեմինարներ։
2009 թվականից սկսած, յուրաքանչյուր տասներորդ տարում, ներկայացվում են հինգ հատուկ պարգևներ` «Տասնամյակի աստղ» (դերասան և դերասանուհի), «Տասնամյակի ֆիլմ», «Տասնամյակի երաժշտություն» և «Տասնամյակի ռեժիսոր» ։ 2016 թվականին, Մադրիդում կայացած մրցանակաբաշխության 17-րդ արարողությունը տևել է չորս օր` 20 000 հանդիսականների ներկայությամբ։ Բոլիվուդը ներկայացնում էին 150 հայտնի դերասաններ և դերասանուհիներ ։ Չնայած արարողության բարձր կոմերցիոն հաջողությանը, մի շարք հնդիկ քննադատներ և դերասաններ նշում են Filmfare Awards ազգային մրցանակի համեմատ` նրա երկրորդական դերի մասին   ։
Այլ փաստեր
Ամենաշատ պարգևատրված ֆիլմեր
Ամենաշատ պարգևատրված դերասանուհիներ
Ամենաշատ պարգևատրված ռեժիսորներ
Ամենաշատ պարգևատրված կոմպոզիտորներ
Ամենաշատ պարգևատրված երգիչներ
Ծանոթագրություններ
Կատեգորիա:Պարգևներ այբբենական կարգով Կատեգորիա:Կինոմրցանակներ Կատեգորիա:Հնդկական կինեմատոգրաֆիա
Ենյո Ֆուքս
Ենյո Ֆուքս (հունգարերեն՝ Jenő Fuchs, ), հրեական ծագումով հունգարացի մարզիկ, սուսերամարտիկ։ Մասնակցել է 1908 և 1912 թվականների օլիմպիական խաղերին և հաղթող ճանաչվելով թե՛ անհատական և թե՛ թիմային հաշվարկներով՝ արժանացել ոսկե մեդալների։ Հաղթահարելով որակավորման փուլը՝ իրավունք է նվաճել մասնակցելու նաև 1920 թվականի օլիմպիական խաղերին, բայց քանի որ Հունգարիային թույլ չի տրվել մասնակցելու խաղերին, հարկադրված է եղել բաց թողնելու այդ օլիմպիադան։ Հաղթահարել է նաև 1924 թվականի օլիմպիադայի ընտրական փուլը, սակայն Հունգարիայի ազգային հավաքականի կազմում իր տեղը զիջել է ավելի երիտասարդ մարզիկի։ 1982 թվականին միջազգային սպորտի հրեական փառքի սրահում բացվել է Ենյո Ֆուքսին նվիրված անկյուն ։
Սպորտով զբաղվելուն զուգահեռ՝ նա Բուդապեշտի համալսարանում իրավունք է ուսումնասիրել, 1911 թվականին հաջողությամբ պաշտպանել դոկտորական ատենախոսությունը և ստացել իրավաբանական գիտությունների դոկտորի աստիճան։ Զբաղվել է փաստաբանական, իրավաբանական աշխատանքներով, աշխատել է նաև Բուդապեշտի ֆոնդային բորսայում։ Գերազանց սուսերամարտիկ լինելով հանդերձ՝ եղել է նաև բարձրակարգ թիավարող ու բոբսլեյիստ (սահնակորդ)։ Երկրորդ համաշխարհային պատերազմի տարիներին հունգարական երկրորդ բանակի կազմում կռվել է ֆաշիստական Գերմանիայի կողմից, պարգևատրվել երկրորդ աստիճանի երկաթե խաչով։ Երկրորդ աշխարհամարտի ավարտին կալանավորվել է՝ Գերմանիային մարտական ծառայություններ մատուցած լինելու պատճառով և կյանքի վերջին տարիներն անցկացրել բուդապեշտյան բանտում։
Ծանոթագրություններ
Կատեգորիա:Հունգարացի սուսերամարտիկներ
Յարցևկա (գետ)
Յարցևկա (Ярцевка), գետ Ռուսաստանում, հոսում է Իվանովոյի մարզում։ Գետաբերանը տեղակայված է Ուխտոմա գետի ձախ ափին՝ 46 կմ հեռավորության վրա։ Գետի երկարությունը 16 կմ է, ավազանի տարածքը 43,5 կմ2 է։ Նավարկելի չի։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, գետի ջրատնտեսային տեղամասը՝ Կլյազմա գետն է։ Գետի ենթաավազանը Օկա և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Հայ ազգային համագումարներ (1919, 1920)
Հայ ազգային համագումարներ 1919 թվական և 1920 թվական։
երկրորդ համագումար
1920 թվականի մայիսի 5-հուլիսի 13-ին Փարիզում տեղի է ունեցել երկրորդ համագումարը, 24 պատգամավորների մասնակցությամբ (առանձին նիստերի ներկա են եղել նաև հայ եկեղեցու ներկայացուցիչներ). կայացել է 31 նիստ։ Նստաշրջանի նախագահ է ընտրվել Գաբրիել Նորատունկյանը, փոխնախագահ՝ Գրիգոր Սնապյանը։ Բացման խոսքում Գաբրիել Նորատունկյանը կոչ է արել միության և համերաշխության՝ որպես Հայկական հարցի լուծման հաջողության գերագույն պայմաններ։ Ողջույնի խոսք է ասել Պողոս Նուբար փաշան։ Համագումարը քննարկել է օրակարգով նախատեսված հարցերը՝ Ազգային պատվիրակության զեկուցումը, պատվիրակության բժշկական, քարոզչական, ելևմտական (ֆինանսական) և կազմակերպչական կանոնագրի հանձնաժողովների տեղեկագիրը և Ազգային պատվիրակության վերակազմությունը։ Ազգային պատվիրակության զեկուցումն արել է Արշակ Չոպանյանը. պատվիրակությունը գործել է Հայաստանի Հանրապետության պատվիրակության հետ համատեղ. Փարիզի կոնֆերանսի մասնակից պետություններին համատեղ ներկայացրել են դիմումներ, հուշագրեր, վարել բանակցություններ, գործադրել ջանքեր «Հայոց ազգային ծրագրին իրականացման համար»։ Լուսաբանվել է այն նոր իրադրությունը, որն անհուսալի է դարձրել ԱՄՆ-ի հովանավորությամբ միավորված Հայաստանի ստեղծումը (տես Հայաստանի մանդատ 1920) և ստիպել միացյալ պատվիրակությանը «ազգային պահանջները պատշաճեցնել իրերի նոր կացությանը»։ Ազգային պատվիրակությունը աշխատանք է տարել հայ-պոնտական (հունական) հարաբերություններ հաստատելու. հայ-քրդական համաձայնություն կայացնելու և այլ հարցերի ուղղությամբ։ Սան Ռեմոյի կոնֆերանսում բանակցություններ են վարվել Վրաստանի և Ադրբեջանի պատվիրակությունների հետ տարածքային և այլ հարցերի շուրջը։ Մի քանի նիստեր նվիրվել են Կիլիկիայի կացությանը և ձեռնարկվելիք միջոցառումներին։ Ընտրվել է հանձնաժողով Թուրքիայի հետ կնքվելիք հաշտության պայմանագրի նախագիծը ուսումնասիրելու համար։ Պատրաստվել է հուշագիր, որը միացյալ (ամբողջական) Հայաստանի պատվիրակությունը ներկայացրել է դաշնակից երկըրների Գերագույն խորհրդին։ Հուլիսի 3-ի նիստում գաղտնի քվեարկությամբ ընտրվել է Ազգային պատվիրակության նոր կազմ (Պողոս Նուբար փաշա, Գրիգոր Սնապյան, Լևոն Մկրտչյան և Հակոբ Նևրուզ)։ Համագումարն ընդունել է ուղերձներ Հայաստանի Հանրապետության կառավարությանն ու բանակին, Կիլիկիայի հայությանը, Մերձավոր Արևելքի նպաստամատույց հանձնախմբի նախագահին (հայ ժողովրդին օգնելու համար)։
Կատեգորիա:Համագումարներ
Արգանսոն
Արգանսոն (Argançon), համայնք Ֆրանսիայի Գրանդ Էստ մարզի Օբ գավառում ։
Բնակչությունը 2009 թվականի դրությամբ կազմում է 101 մարդ, բնակչության խտությունը` 12.32 մարդ/կմ²։ Բնակավայրը զբաղեցնում է 8.2 կմ² տարածք։
Աշխարհագրություն
Գտնվում է Փարիզ քաղաքից 180 կմ արևելք, Շալոն ան Շամպայն քաղաքից` 85 կմ հարավ, Տրուա քաղաքից` 40 կմ արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 70 աշխատունակ (15-64 տարեկան) բնակիչ, որոնցից ակտիվ էին 51-ը, իսկ ոչ ակտիվները` 19։ Ակտիվության ցուցանիշը կազմում է 72,9 %։ 51 աշխատունակ մարդկանցից աշխատել է 49 անձ (27 տղամարդ և 22 կին)։ Գործազուրկ են եղել 2 անձ (2 տղամարդ և 0 կին)։ 19 անաշխատունակներից 9-ը եղել են աշակերտներ կամ ուսանողներ, 6-ը` թոշակառուներ, իսկ 4-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Հայ հեղափոխական բանակ
Հայ հեղափոխական բանակ (ՀՀԲ) (, Armenian Revolutionary Army, ARA), հայ քաղաքական ընդհատակյա կազմակերպություն։ Իրեն ներկայացրել է իբրև հայկական մի նոր զինված կազմակերպություն, որն իր պայքարը կենտրոնացնում է միայն թուրքական պետության դեմ՝ ի նպաստ Հայ դատի, և այլ շահեր չի հետապնդում։
Հակաթուրքական զինված գործողություններով հանդես է եկել 1983-85 թվականներին։
ՀՀԲ գործողություններից են 1983 թվականի հուլիսի 27-ին Լիսաբոնի թուրքական դեսպանատան (մասնակիցները՝ Սեդրակ Աճեմյանը, Վաչե Տաղլյանը, Սիմոն Յըահնյանը, Սարգիս Աբրահամյանը և Արա Քերզլյանը ինքնաողջակիզվեցին գործողության ընթացքում), 1985 թվականի մարտի 12-ին՝ Օտտավայի թուրքական դեսպանատան գրավումը (գործողության մասնակիցները՝ Հովիկ Նուբարյանը, Գևորգ Մարաշլյանը և Րաֆֆի Թիթիզյանը դատապարտվեցին ցմահ բանտարկության)։
ՀՀԲ գործունեությունը լայնորեն լուսաբանվել է ՀՅԴ մամուլում, ձերբակալված անդամն պաշտպանությունը ստանձնել են տեղական դաշնակցական կազմակերպությունները, բայց ՀՅԴ-ն ժխտել է որևէ կազմակերպչական կապը ՀՀԲ-ի հետ։
Աղբյուրներ
Կատեգորիա:Հայ Յեղափոխական Դաշնակցություն Կատեգորիա:Հայկական ազգայնականություն Կատեգորիա:Հայ դատ Կատեգորիա:Հայկական զինյալ կազմակերպություններ Կատեգորիա:Սոցիալ-դեմոկրատ Հնչակյան կուսակցություն
Վազա (Տաեխի վտակ)
Վազա (Ваза), գետ Ռուսաստանում, հոսում է Իվանովոյի մարզում։ Գետաբերանը տեղակայված է Տաեխ գետի աջ ափին՝ 11 կմ հեռավորության վրա։ Գետի երկարությունը 15 կմ է, ավազանի տարածքը 40,7 կմ2։ Ակունքը գտնվում է Նիկոլսկոե գյուղի մոտ, 15 կմ հարավ-արևելք Լուխ գյուղից։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, գետի ջրատնտեսային տեղամասը՝ Կլյազմա գետն է։ Գետի ենթաավազանը Օկա և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Իվո Տիյարդովիչ
Իվո Տիյարդովիչ (Ivo Tijardović, ), խորվաթ կոմպոզիտոր, գրող, նկարիչ, հասարակական-քաղաքական գործիչ։ 1942 թվականի մայիսի 15-ից մինչև 1943 թվականի սեպտեմբեր ամիսը եղել է Սպլիտի քաղաքապետը, այնուհետև միացել է հարավսլավացի պարտիզաններին, մարտնչել ֆաշիստ զավթիչների դեմ ։ 1945—1947 թթ. ղեկավարել է Խորվաթիայի կոմպոզիտորների միությունը։
Կենսագրություն
Ծնվել է 1895 թվականին, Սպլիտում, որն այն ժամանակ գտնվում էր Ավստրո-Հունգարիայի կազմում։ Երաժշտության և նկարչության լրացուցիչ պարապմունքների հաճախել է դեռևս գիմնազիայում սովորելու տարիներին (ի դեպ, այդտեղ նրա ուսուցիչների թվում էր անվանի պատմաբան Գրգա Նովակը ): Այնուհետև երաժշտության գաղտնիքների ու նրբությունների մեջ խորամուխ է եղել Ավստրիայի մայրաքաղաք Վիեննայում, որտեղ նաև ճարտարապետություն է ուսումնասիրել։ Որպես կամավոր՝ մասնակցել է Առաջին համաշխարհային պատերազմին։
1922 թվականին ավարտել է Զագրեբի դրամատիկական դպրոցը, որպես նկարիչ ու դիրիժոր՝ աշխատանքի անցել Սպլիտի քաղաքային թատրոնում (ներկայումս՝ Խորվաթիայի ազգային թատրոն, 1922-1929 թթ.), 1933-1939 թթ. ղեկավարել է այդ թատրոնի երաժշտական մասը, ապա նշանակվել գեղարվեստական ղեկավար (1939-1941 թթ.): Երկրորդ համաշխարհային պատերազմի տարիներին պարտիզանների շարքերում զենքը ձեռքին կռվելու հետ մեկտեղ հայրենասիրական երգեր է հորինել։ 1944 թվականին վերադարձել է ազատագրված Սպլիտ քաղաքը, վերակենդանացրել հայրենի բնօրրանի թատրոնը։ 1945—1949 թվականներին ղեկավարել է Զագրեբի խորվաթական ազգային թատրոնը, 1949—1954 թվականներին՝ Խորվաթիայի մայրաքաղաքի ֆիլհարմոնիայի նվագախումբը։
Որպես կոմպոզիտոր՝ Տիյարդովիչը հենվել է Ադրիատիկի ծովափնյա շրջանների՝ իր հայրենի Դալմաթիա երկրամասի երաժշտական բանահյուսության վրա ։ Գրել է ութ օպերետ (հիշարժան են հատկապես Mala Floramye, Splitski akvarel և Սպլիտի «Հայդուկ» ֆուտբոլային ակումբին նվիրված Kraljica lopte/«Պարահանդեսի թագուհին» օպերետները   ), երեք օպերա, որոնք նվիրված են հին ու նորագույն պատմության դրամատիկ թեմաների։ Հեղինակել է նաև «Partizansko kolo» բալետը, «Plac majke nad mrtvim sinom» կանտատը, նվագախմբային երկու նախերգանք, գործիքային պիեսներ, երգչախմբային ստեղծագործություններ, երգեր, երաժշտություն կինոնկարների համար... Այս ամենի հետ մեկտեղ՝ աշխատել է որպես բեմանկարիչ ու պատկերազարդող ։
Աղբյուրներ
Կատեգորիա:Խորվաթիայի արվեստ Կատեգորիա:Խորվաթ կոմպոզիտորներ Կատեգորիա:Խորվաթ երաժիշտներ Կատեգորիա:Խորվաթ դիրիժորներ Կատեգորիա:Խորվաթ նկարիչներ Կատեգորիա:Զագրեբի համալսարանի շրջանավարտներ Կատեգորիա:20-րդ դարի դասական կոմպոզիտորներ Կատեգորիա:Խորվաթ գրողներ Կատեգորիա:Խորվաթ պետական գործիչներ Կատեգորիա:Առաջին համաշխարհային պատերազմի մասնակիցներ
Սարգիս Բաղդասարյան-Հոպո
Սարգիս Եղիազարի Բաղդասարյան, Ակունք ազգագրական համույթի անդամ։ ՀՀ մշակույթի վաստակավոր գործիչ (2013 թ.) :
Կենսագրություն
Սարգիս Եղիազարի Բաղդասարյանը ծնվել է 1938 թվականի նոյեմբերի 18-ին Աշտարակի շրջանի Ավան գյուղում։ Հայրը՝ Եղիազար Բաղդասարյանը, 1915 թվականին Մուշեղի գնդի հետ գաղթել է Արևելյան Հայաստան, և մասնակցելով բազում կռիվների, հաստատվել է Ավան գյուղում։ 1946-1956 թվականներին հաճախել է Ավանի միջնակարգ դպրոց։ Դպրոցական տարիներին մասնակցել է կոլտնտեսական աշխատանքներին։ 1957 թվականին զորակոչվել է խորհրդային բանակ և ծառայել է ավիացիոն ուժերում։ Զորացրվելուց հետո 1962-1967 թվականներին սովորել է Երևանի պետական համալսարանի Հայ բանասիրության ֆակուլտետում։ 1967-1969 թվականներին աշխատել է Հայաստանի գիտական գրադարանում։ 1970-1994 թվականներին աշխատել է որպես հայոց լեզվի և գրականության ուսուցիչ։ 1997-2012 թվականներին եղել է Քանաքեռ-Զեյթուն վարչական շրջանի կրթության և մշակույթի բաժնի առաջավոր մասնագետ։ Ամուսնացած է ունի 1 աղջիկ, 2 տղա, 7 թոռ, 1 ծոռ։
Գործունեություն
Համալսարանում ուսանելու տարիներին Սարգիս Բաղդասարյանը եղել է «Հայ մշակույթի ակումբ»-ի խորհրդի անդամ։ Ակտիվ մասնակցություն է ունեցել համալսարանական կյանքին։ Համալսարանական տարիներին մի խումբ համալսարանականներով համախմբվելով Մարո Մուրադյանի (Մարո Մուրադյանը այդ տարիներին Սարգիս Բաղդասարյանի գրաբարի դասախոսն է եղել) շուրջ ստեղծեցին ազգագրական խումբ։ Խմբում ընդգրկված էին 1915 թվականին տեղահանված բնիկ հայ ազգաբնակչության առաջին կամ երկրորդ սերնդի ներկայացուցիչները։ Ազգագրական այդ խումբը հետագայում դարձավ Ակունք ազգագրական համույթ։ Ակունքի ստեղծման առաջին իսկ օրվանից Սարգիս Բաղդասարյանը մասնակցել է խմբի կազմավորման, երգերի ու պարերի հավաքագրման աշխատանքներին։ Այսօր ևս Սարգիս Բաղդասարյանը Ակունքցի է և այն հենասյուներից մեկը, ում միջոցով սերնդեսերունդ տարածվում է ազգային երգն ու երաժշտությունը։
Արտաքին հղումներ
Կատեգորիա:Հայաստանի մշակութային կազմակերպություններ Կատեգորիա:ԵՊՀ շրջանավարտներ Կատեգորիա:Հայ ժողովրդական երգիչներ Կատեգորիա:ՀՀ մշակույթի վաստակավոր գործիչներ Կատեգորիա:ՀՀ մշակույթի նախարարության ոսկե մեդալակիրներ
Աննա Ախմատովայի թանգարան
Աննա Ախմատովայի թանգարան (Музей Анны Ахматовой в Фонтанном доме), ռուս բանաստեղծուհի, գրականագետ Աննա Ախմատովային (1889-1966) նվիրված գրական թանգարան Սանկտ Պետերբուրգում ։ Բացվել է Աննա Ախմատովայի ծննդյան 100-ամյա տարելիցին՝ 1989 թվականի հունիսի 24-ին։
Պատմություն
Թանգարանը բացվել է 1989 թվականին որպես Դոստոևսկու անվան գրականության թանգարանի մասնաճյուղ ։ Ավելի ուշ առանձնացել և դարձել է անկախ թանգարան։ 2009 թվականին թանգարանի հավաքածուն ներառել է 50,000 նմուշ, այդ թվում Ախմատովայի ստեղծագործությունների ինքնագրով հրատարակություններ, Ախմատովայի և նրա ժամանակակիցների լուսանկարներ, ձեռագրեր։
Թանգարանը տեղակայված է Ֆոնտանկա գետի երկայնքում գտնվող 18-րդ դարում կառուցված Շերեմետևների պալատի Շատրվանային տուն 34 հասցեում։ 1935-1941 թվականներին այստեղ գործել է Գիտահանրամատչելի թանգարան, որը գերմանական նվաճումների ժամանակ փակվել է։ Աննա Ախմատովան 1918-1920 թվականներին ապրել է Շատրվանային տան հյուսիսային հատվածում, 1920-ական թվականներից մինչև 1952 թվականի փետրվար՝ հարավային հատվածում։
Հետագայում շենքն ամբողջությամբ տրվել է Արկտիկայի և Անտարկտիկայի գիտահետազոտական ինստիտուտին, և միայն 20-րդ դարի վերջում, երբ ինստիտուտը տեղափոխվել է քաղաք, այն կիրառվել է թանգարանային նպատակներով։
Ախմատովայի անվան այլ թանգարաններ
Սանկտ Պետերբուրգում բանաստեղծուհուն և նրա գործունեությանը նվիրված մյուս թանգարանը կոչվում է «Աննա Ախմատովա։ Արծաթե դար» և գտնվում է Պետերբուրգի Ավտովո մետրոյի կայարանի հարևանությամբ ։
Ուկրաինայի Խմելնիցկու մարզի Սլոբոդկա-Շելեխովսկայա գյուղում գործում է Աննա Ախմատովայի անվան գրական թանգարան ։
Արտաքին հղումներ
Կատեգորիա:Սանկտ Պետերբուրգի թանգարաններ Կատեգորիա:1989 հիմնադրված թանգարաններ
Նաիլյա Ալլահվերդիևա
Նաիլյա Ալլահվերդիևա (Аллахвердиева, Наиля, ), ռուս արթ-մենեջեր, կուրատոր, նկարիչ, Սերգեյ Կուրյոխինի մրցանակի դափնեկիր։
Կենսագրություն
1999 թվականին ավարտել է Ա. Գորկու անվան Ուրալի պետական համալսարանը։
1998 թվականին Երիտասարդ արվեստաբանների ասոցիացիայի անդամներ Ի. Բաբաեցի, Ե. Կրժիվիցկու, Ի. Լյապնևայի հետ համատեղ Եկատերինբուրգում տեղի նկարչական կյանքն ակտիվացնելու նպատակով ստեղծել է «Ցետկինի դարան» հակաֆեմինիստական բաժնետիրական արթ-խումբը ։ Խումբն իր աշխատանքներում ուշադրությունը կենտրոնացրել է կանանց խնդիրների վրա։ 2003 թվականին «Ցետկինի դարան» խումբը մասնակցել է АртКлязьма փառատոնին։
Ռոմուալդ Հազումե
Ռոմուալդ Հազումե (Romuald Hazoumé, ), աֆրիկացի ժամանակակից առաջատար նկարիչներից մեկը, Առնոլդ Բոդ 12-րդ փաստաթղթեր Կասելում, Գերմանիանում մրցանակի դափնեկիր (մրցանակը շնորհվել է նկարչին «Dream» նկարազարդման համար․ տնտեսական գաղթականներին Աֆրիկայից Եվրոպա տեղափոխող նավի կրկնօրինակը)։
Նաիլյա Ալլահվերդիևա
Կենսագրություն
Աշխատել է Պերմի դիզայնի զարգացման կենտրոնում` որպես տնօրենի տեղակալ ։
Ռոմուալդ Հազումե
Կենսագրություն
Ռոմուալդ Հազումեն ծնվել է 1962 թվականին Պորտո Նովոյում, Բենինում, ապրում է Կոտոնուում և աշխատում է Պորտո Նովոյում։ Նրա ստեղծագործությունը արժանացել է քննադատների բարձր գնահատականին։ Ռոմուալդ Հազումեի աշխատանքները հայտնի են դարձել 1992 թվականին Մեծ Բրիտանիայում Սաաթչ ցուցասրահում «Out of Africa» ցուցահանդեսի շնորհիվ, որտեղ ներկայացվել են բենինցի նկարչի ծաղրական «դիմակներ»-ը։
Ռոմուալդ Հազումեն ստեղծագործական կարիերայի ընթացքում աշխատել է շատ լրատվամիջոցների հետ, օգտագործել է բենզինի հին տարաներ, ստեղծել է յուղաներկով գեղանկարչություն, լայնածավալ նկարազարդումներ, տեսանյութեր և լուսանկարներ։
Նաիլյա Ալլահվերդիևա
Կենսագրություն
Համակարգել է Պերմի ակադեմիական թատրոնի իմիջային արշավը ։
2013 թվականի ապրիլին արժանացել է Սերգեյ Կուրյոխինի մրցանակին` «Լավագույն համադրողական նախագիծ» անվանակարգում («Հարսնացուի դեմքը։ Ղազախստանի ժամանակակից արվեստ» ցուցահանդես, Պերմ ):
Ռոմուալդ Հազումե
Կենսագրություն
1980-ական թվականների կեսերին Ռոմուալդ Հազումեն սկսել է աշխատանքների մի մեծ շարք՝ պատրաստված դեն նետված պլաստիկե տարաներից, մասնավորապես՝ բենզինի տարաներից։ Աննշան փոփոխություններից հետո այս առարկաները դարձել են դիմակներ և այլ առարկաներ։ Հասարակության և գլոբալ խնդիրների քննադատական տեսլականը արտացոլվել է մոնումենտալ ինստալիացիաներում, որոնց մեջ Ռոմուալդ Հազումեն անդրադարձել է ստրկության և սև շուկայի պրակտիկային։
Նկարչի բավականին հայտնի գործերից մեկը՝ «La Bouche du Roi» մեծ ինստալիացիան (ստեղծվել է 1997 և 2005 թվականների միջև, 2007 թվականին գնել է Բրիտանիայի թանգարանը), ցուցադրվել է նկարչի անհատական ցուցահանդեսում՝ Բրիտանիայի թանգարանում՝ Լոնդոնում, Գուգենհայմի թանագրանում՝ Բիլբաոյում՝ «100 % Afrique» ցուցահանդեսում և Լոնդոնի Վիկտորիայի և Ալբերտի թանգարանում՝ «Uncomfortable Truths» ցուցահանդեսում։
Արտաքին հղումներ
Կատեգորիա:Փետրվարի 7 ծնունդներ Կատեգորիա:1962 ծնունդներ Կատեգորիա:Անձինք այբբենական կարգով Կատեգորիա:Նկարիչներ այբբենական կարգով
Հիմնական օրենք. Իսրայելը՝ որպես հրեա ժողովրդի ազգային պետություն
'''Հիմնական օրենք. Իսրայելը՝ որպես հրեա ժողովրդի ազգային պետություն (חוק יסוד: ישראל - מדינת הלאום של העם היהודי), ոչ պաշտոնապես հայտնի է որպես Ազգային պետության մասին օրենք կամ Պետության ազգային բնույթի մասին օրենք''' ,, Իսրայելի պետության բնույթը որպես հրեա ժողովրդի ազգային պետություն բնութագրող Իսրայելի հիմնական օրենք։ 2018 թվականի հուլիսի 19-ին (5778 թվականի ավի 7-ին) օրենքն ընդունվել է Քնեսեթի կողմից՝ 62 կողմ, 55 դեմ և 2 բացակա ձայների հարաբերակցությամբ ։ Օրենքը կրում է խորհրդանշական և դեկլարատիվ բնույթ      ։ Այլ երկրներում արձագանքն օրենքի նկատմամբ հիմնականում եղել է քննադատական, այդ թվում քննադատություն է եղել հրեական սփյուռքի որոշ ներկայացուցիչների կողմից      ։
Ծանոթագրություններ
Կատեգորիա:2010-ականները Իսրայելի քաղաքականությունում Կատեգորիա:2011 Իսրայելի քաղաքականությունում Կատեգորիա:2018 Իսրայելի քաղաքականությունում Կատեգորիա:2011 իրավունքում Կատեգորիա:2018 իրավունքում Կատեգորիա:Իսրայելի պետական կառուցվածք Կատեգորիա:Հրեաները և հուդայականությունը Իսրայելում Կատեգորիա:Քաղաքացիության իրավունք Կատեգորիա:Իսրայելի քաղաքականություն Կատեգորիա:Սիոնիզմ Կատեգորիա:Իսրայելի հիմնական օրենքներ
Ջիվան Շմավոնյան
Ջիվան Մամբրեի Շմավոնյան, հայ կուրորտաբան։ Բժշկական գիտությունների դոկտոր (1968), պրոֆեսոր (1969)։
Կենսագրություն
Ջիվան Շմավոնյանը ծնվել է 1918 թվականին Կոտայքի մարզի Արգել գյուղում։ 1941 թվականին ավարտել է Երևանի բժշկական ինստիտուտը։ 1949-1951 թվականներին եղել է ՀԽՍՀ առողջապահության նախարարության 4-րդ բուժական վարչության գլխավոր բժիշկ, 1959-1961 թվականներին` Հայաստանի Կուրորտային գլխավոր վարչության պետ, 1962-1963 թվականներին` Աշխատանքի հիգիենայի և պրոֆեսիոնալ հիվանդությունների գիտահետազոտական ինստիտուտի տնօրեն, Կուրորտաբանության և ֆիզիոթերապիայի գիտահետազոտական ինստիտուտի առողջարանների կազմակերպման բաժնի, 1962-1964 թվականներին` ստամոքսաաղիքաբանության բաժանմունքի, 1964-1982 թվականներին` Հայաստանի պետական մանկավարժական ինստիտուտի քաղաքացիական պաշտպանության և բժշկագիտության ամբիոնի վարիչ ։ Ուսումնասիրել է ստամոքսաղիքային համակարգի վրա «Սևան» և «Հանքավան» հանքային ջրերի բուժիչ ազդեցությունը ։
Մահացել է 1982 թվականին Երևանում։ Թաղված է Շահումյանի գերեզմանատանը ։
Հիշատակ
1986 թվականին հիմնադրված Հանքավանի առողջարաններից մեկը 1997 թվականին կոչվել է պրոֆեսոր Ջիվան Շմավոնյանի անունով ։
Ծանոթագրություններ
Կատեգորիա:Հայ կուրորտաբաններ Կատեգորիա:Երևանի պետական բժշկական համալսարանի շրջանավարտներ Կատեգորիա:Բժշկական գիտությունների դոկտորներ Կատեգորիա:Հայ պրոֆեսորներ Կատեգորիա:Արգել գյուղում ծնվածներ
Վոյմիգա (Իրմեսի վտակ)
Վոյմիգա (Воймига), գետ Ռուսաստանում, հոսում է Իվանովոյի մարզում։ Գետաբերանը տեղակայված է Իրմես գետի ձախ ափին՝ 39 կմ հեռավորության վրա։ Գետի երկարությունը 36 կմ է, ավազանի տարածքը 210 կմ2 է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, գետի ջրատնտեսային տեղամասը՝ Ներլ գետն է։ Գետի ենթաավազանը Օկա և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
ՈՒԵՖԱ Չեմպիոնների Լիգա 2017-2018
ՈՒԵՖԱ Չեմպիոնների Լիգա 2017-2018, Չեմպիոնների Լիգայի 63-րդ մրցաշարը, որը կազմակերպվում է ՈՒԵՖԱ-ի կողմից։
Եզրափակիչը տեղի ունեցավ Կիևի Օլիմպիական մարզադաշտում ։ Այստեղ հանդիպեցին Ռեալ Մադրիդը և Լիվերպուլը։ Գործող չեմպիոն Ռեալ Մադրիդը հաղթեց Լիվերպուլին 3-1 հաշվով և 3-րդ անգամ անընդմեջ նվաճեց տիտղոս։ Սա Ռեալի ռեկորդային 13-րդ տիտղոսն էր։
Ասոցիացիաների վարկանիշային աղյուսակ
2017-2018 մրցաշրջանի համար ասոցիացիաների տեղերը սահմանված են ըստ 2016 թվականի վարկանիշային աղյուսակի, որը հաշվի է առնում ակումբների ելույթները եվրոպական առաջնություններում 2011-2012 և 2015-2016 թվականներին ։
Անկախ թիմերի քանակից ըստ ասոցիացիայի դիրքի, երկրները կարող են ունենալ լրացուցիչ մասնակից.
Մասնակիցների տեղաբաշխում ըստ փուլերի
Չեմպիոնների Լիգայի և Եվրոպայի Լիգայի չեմպիոնները առանց որակավորման անցնում են Չեմպիոնների Լիգայի խմբային փուլ ։ Այնուամենայնիվ, Չեմպիոնների Լիգայի 2016-2017 մրցաշրջանի չեմպիոն Ռեալ Մադրիդը արդեն որակավորվել էր առաջնության խմբային փուլ որպես Լա Լիգայի չեմպիոն, և Չեմպիոնների Լիգայի չեմպիոնի պաշտոնը տրվեց Եվրոպայի Լիգայի գործող չեմպիոն Մանչեսթեր Յունայթեդին ։
Թիմեր
Նախորդ մրցաշրջանում ազգային առաջնությունում գրաված տեղերը գրված են փակագծերում (ՉՀ՝ Չեմպիոնների Լիգայի գործող չեմպիոն; ԵԼ՝ Եվրոպայի Լիգայի գործող չեմպիոն) ։
Փուլերի և վիճակահանության ամսաթվեր
Բոլոր վիճակահանությունները կայանում են ՈՒԵՖԱ-ի գլխամաս Նիոնում, Շվեյցարիա, եթե ուրիշ տեղ չի որոշվում ։
Որակավորման փուլ
Որակավորման և փլեյ-օֆֆի փուլերում թիմերը բաժանվում են 2 մասի ըստ գործակիցների  ։ Նույն ասոցիացիայից թիմերը չեն կարող խաղալ իրար դեմ։
Առաջին փուլ
Որակավորման առաջին փուլի վիճակահանությունը տեղի ունեցավ 2017 թվականի հունիսի 19-ին Նիոնում, Շվեյցարիա ։
Այս փուլի առաջին խաղերն անցկացվեցին հունիսի 27-ին և 28-ին, իսկ երկրորդ խաղերը՝ հուլիսի 4-ին։
Երկրորդ փուլ
Որակավորման երկրորդ փուլ վիճակահանությունը տեղի ունեցավ 2017 թվականի հունիսի 19-ին Նիոնում, Շվեյցարիա ։
Այս փուլի առաջին խաղերն անցկացվեցին հուլիսի 11-ին, 12-ին և 14-ին, իսկ երկրորդ խաղերը՝ հուլիսի 18-ին և 19-ին։
Երրորդ փուլ
Որակավորման երրորդ փուլիռա վիճակահանությունը տեղի ունեցավ 2017 թվականի հուլիսի 14-ին Նիոնում, Շվեյցարիա ։
Այս փուլի առաջին խաղերն անցկացվեցին հուլիսի 25-ին և 26-ին, իսկ երկրորդ խաղերը՝ օգոստոսի 1-ին և 2-ին։
Որակավորման փլեյ-օֆֆ փուլ
Որակավորման փլեյ-օֆֆ փուլի վիճակահանությունը տեղի ունեցավ 2017 թվականի օգոստոսի 4-ին Նիոնում, Շվեյցարիա ։
Փլեյ-օֆֆ փուլի խաղերը բաժանվեցին 2 մասի՝ Չեմպիոնների ուղի (ազգային առաջնությունների չեմպիոնների համար) և Լիգայի ուղի (ազգային առաջնությունների ոչ-չեմպիոնների համար)։ Փլեյ-օֆֆ փուլում պարտվող թիմերը խաղացին 2017-2018 մրցաշրջանի Եվրոպայի Լիգայի խմբային փուլում։
Այս փուլի առաջին խաղերն անցկացվեցին օգոստոսի 15-ին և 16-ին, իսկ երկրորդ խաղերը՝ օգոստոսի 22-ին և 23-ին։
Խմբային փուլ
Խմբային փուլի վիճակահանությունը կայացավ Մոնակոյում 2017 թվականի օգոստոսի 24-ին ։ 32 ակումբ բաժանվեցին 8 խմբի չորսական անդամով, նույն երկրի ակումբները չէին կարող ընդգրկվել միևնույն խմբում։ Վիճակահանության ժամանակ ակումբները բաժանվեցին չորս զամբյուղի համաձայն հետևյալ պայմանների.
Ամեն խմբում թիմերը խաղում են շրջանաձև համակարգով։ Խմբում առաջին և երկրորդ տեղ գրաված թիմերը անցնում են Չեմպիոնների Լիգայի 1/8 եզրափակիչ, իսկ երրորդ տեղ գրաված թիմերը՝ Եվրոպայի Լիգայի 1/16 եզրափակիչ։ Խաղերը անցկացվեցին 2017 թվականի սեպտեմբերի 12–13-ին, սեպտեմբերի 26–27-ին, հոկտեմբերի 17–18-ին, հոկտեմբերի 31–նոյեմբերի 1-ին, նոյեմբերի 21–22-ին և դեկտեմբերի 5–6-ին։
Ընդհանուր առմամբ 17 երկրի ներկայացուցիչներ հանդես եկան մրցաշարում։ Ղարաբաղը և ՌԲ Լայպցիգը իրենց դեբյուտը նշեցին Չեմպիոնների Լիգայում։ Ղարաբաղը դարձավ առաջին ադրբեջանական թիմը, որը հանդես է եկել Չեմպիոնների Լիգայում ։
Փլեյ-օֆֆ փուլ
Փլեյ-օֆֆ փուլում ակումբները խաղում են միմյանց դեմ երկու խաղ, տանը և դուրսը ձևաչափով, իսկ եզրափակչում հաղթողը որոշվում է միայն մեկ հանդիպման արդյունքով։ Վիճակահանությունները կատարվում են հետևյալ կերպ`
1/8 եզրափակիչներ
1/8 եզրափակիչների վիճակահանությունը անցկացվեց 2017 թվականի դեկտեմբերի 11-ին Նիոնում, Շվեյցարիա ։ Առաջին խաղերը տեղի ունեցան 2018 թվականի փետրվարի 13-ին, 14-ին, 20-ին և 21-ին, երկրորդ խաղերը՝ 2018 թվականի մարտի 6-ին, 7-ին, 13-ին և 14-ին։
Քառորդ եզրափակիչներ
Քառորդ եզրափակիչների վիճակահանությունը անցկացվեց 2018 թվականի մարտի 16-ին Նիոնում, Շվեյցարիա ։ Առաջին խաղերը տեղի ունեցան 2018 թվականի ապրիլի 3-ին և 4-ին, երկրորդ խաղերը՝ 2018 թվականի ապրիլի 10-ին և 11-ին։
Կիսաեզրափակիչներ
Կիսաեզրափակիչների վիճակահանությունը անցկացվեց 2018 թվականի ապրիլի 13-ին Նիոնում, Շվեյցարիա ։ Առաջին խաղերը տեղի ունեցան 2018 թվականի ապրիլի 24-ին և 25-ին, երկրորդ խաղերը՝ 2018 թվականի մայիսի 1-ին և 2-ին։
Եզրափակիչ
2017-2018 մրցաշրջանի Չեմպիոնների Լիգայի եզրափակիչը կայացավ 2018 թվականի մայիսի 26-ին Կիևի Օլիմպիական մարզադաշտում։ Եզրափակչի «տնային» թիմը վարչական նպատակներով որոշվեց լրացուցիչ վիճակահանությամբ կիսաեզրափակչի վիճակահանությունից հետո ։
Արտաքին հղումներ
Կատեգորիա:ՈՒԵՖԱ Չեմպիոնների Լիգայի մրցաշրջաններ Կատեգորիա:2017-18 ՈՒԵՖԱ ֆուտբոլում
Համազասպ Համաձայնագիր Հայաստանի Հանրապետության և ՌԽՖՍՀ միջև (1920)
Համազասպ Համաձայնագիր Հայաստանի Հանրապետության և ՌԽՖՍՀ միջև 1920 թվական, ստորագրվել է դեկտեմբերի 2-ին, Հայաստանի Հանրապետության կառավարության և Հայաստանում ՌԽՖՍՀ լիազոր ներկայացուցիչ Բ. Լեգրանի գլխավորած ՌԽՖՍՀ պատվիրակության (տես Լեգրանի առաքելություն 1920 թվական) միջև երկարատև բանակցություններից հետո։ խորհրդային կողմի նպատակն էր խորհրդային իշխանություն հաստատել Հայաստանում խաղաղ ճանապարհով։ Համաձայնագրով Հայաստանը հայտարարվում էր անկախ սոցիալիստ, հանրապետություն, Հայաստանի Հանրապետության կառավարությունը հեռացվում էր իշխանությունից, ամբողջ իշխանությունն անցնում էր ժամանա կավոր ռազմահեղափոխական կոմիտեին, որի կազմի մեջ էին մտնում կոմկուսի 5 անդամներ և 2 ձախ դաշնակցական։ խորհրդային Ռուսաստանի կառավարությունը պարտավորվում էր անհրաժեշտ ռազմական ուժեր կենտրոնացնել խորհրդային Հայաստանի անկախությունը պաշտպանելու համար։ Մինչդեռ արդեն 1920 թվականի նոյեմբեմբերի վերջին Հայաստանի հյուսիսային շրջաններում հայտարարվել էր խորհրդային իշխանություն, կոմունիստների գլխավորած Հայաստանի Հեղկոմը նոյեմբերի 29-ին հայտարարեց խորհրդային իշխանության հաղթանակը և դեկտեմբերի 4-ին ժամանեց Երևան։ Հեղկոմը չհամաձայնվեց համաձայնագրի այն պայմանի հետ. ըստ որի ռազմահեղափոխական կոմիտեի կազմում ՀՀԴ կուսակցությունը պիտի իր ներկայացուցիչներն ունենար։
Կատեգորիա:Համաձայնագրեր
Յունդոկսա
Յունդոկսա (Юндокса), գետ Ռուսաստանում, հոսում է Իվանովոյի մարզում։ Գետաբերանը տեղակայված է Գորկովսկոի ջրամբար գետի աջ ափին՝ 2457 կմ հեռավորության վրա։ Գետի երկարությունը 12 կմ է։ Հոսում դեպի հյուսիս-արևմուտք։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Վոլգայի ավազանային շրջանին, գետի ջրատնտեսային տեղամասը՝ Վոլգա գետն է։ Գետի ենթաավազանը (Վերին) Վոլգայի վտակների ավազաններն են՝ մինչև Ռիբինսկի ջրամբար։ Գետի գետային ավազանը (Վերին) Վոլգա գետն է՝ մինչև Կույբիշևի ջրամբար (առանց Օկա գետի ավազանի)։ Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Վերին Վոլգայի ավազանային շրջանի գետեր
Սանդերսի առաքելություն
Սանդերսի առաքելություն, գերմանական զինվորական առաքելություն (միսիա) գեներալ Լիման Օտտո ֆոն Սանդերսի գլխավորությամբ, որ Թուրքիա էր ուղարկվել 1914-1918 թթ-ի Առաջին համաշխարհային պատերազմի նախօրեին։ Շարունակել է Կ. Գոլցի գերմանական առաքելության սկսած թուրքական բանակի վերակառուցման աշխատանքները։ Թուրքիա գալով (1913 թ-ի դեկտեմբերին)՝ Սանդերսը նշանակվել է զինվորական գերագույն խորհրդի անդամ և ռազմական դպրոցների տեսուչ, Սանդերսի առաքելության անդամները ստանձնել են հրամանատարական ու շտաբային կարևոր պաշտոններ։ Նրանց թիվը գնալով ավելացել է. 1914 թ-ի օգոստոսին առաքելության կազմում կար 70, պատերազմի վերջում՝ մոտ 800 սպա։ Սանդերսի առաքելության խնդիրն էր ոչ միայն թուրք, բանակի մարտական ու մարտավարական պատրաստականության բարձրացումը, նրա վերառազմականացումը, այլև թուրքական բանակն ու Թուրքիայի տարածքն ապագա պատերազմում Ռուսաստանի դեմ օգտագործելու, Օսմանյան կայսրությունում Գերմանիայի տնտեսական և քաղաքական ազդեցությունն ուժեղացնելու համար անհրաժեշտ պայմանների ստեղծումը։ Թուրքիա ուղարկելուց առաջ կայզեր Վիլհելմ ll-ը Սանդերսին խորհուրդ է տվել իր գործունեությունը սկսել Թուրքիայի արևելյան նահանգներից։
1914 թ-ի օգոստոսին ստորագրվեց գերմանա-թուրքական դաշնակցային գաղտնի պայմանագիրը, որով Թուրքիան պարտավորվեց որպես Գերմանիայի դաշնակից պատերազմի մեջ մտնել Ռուսաստանի դեմ։ Սանդերսի առաքելությունը մնում էր Թուրքիայում, և նրան «իրական իշխանություն» էր տրվում թուրք, բանակի ընդհանուր գործողություններում։
Թուրքիայում գտնվող գերմանացի սպաները, այդ թվում նաև Սանդերսի առաքելության անդամները, պատասխանատվություն են կրում թուրք, իշխանությունների կազմակերպած հայերի տեղահանության և ցեղասպանության համար։ Նրանց հայտնի էին թուրք, իշխանությունների մտադրությունները հայ բնակչության տեղահանության մասին։ Եվ նույնիսկ այն բանից հետո, երբ աշխարհն իմացավ այդ գործողության ահավոր հետևանքների մասին, գերմանական ներկայացուցիչներն ամեն կերպ արդարացնում էին թուրք ջարդարարների քայլերը։ Գեներեալ Լիման ֆոն Սանդերսը հայտարարեց, որ երիտթուրքերը մեղք չունեն հայերի ցեղասպանության մեջ, և որ արևելյան նահանգներից հայերի ամբողջական տեղահանության հրամանը թելադրված էր «ռազմական և քաղաքական անհարժեշտությամբ»։ 1921 թ-ի հունիսին Բեռլինում հանդես գալով Ս. Թեհլերյանի դատավարության ժամանակ՝ նա փորձում էր ժխտել գերմանական հրամանատարության հանցավոր մասնակցությունը Թուրքիայի հայ բնակչության ջարդերին և այդ ամենի պատասխանատվությունն ամբողջովին բարդել թուրքերի վրա։ Սակայն փաստագրական տվյալներն անհերքելիորեն վկայում են, որ գերմանական զինվորական խորհրդականները, այդ թվում նաև Սանդերսի առաքելության անդամները, ոչ միայն մասնակցել են թուրքական բանակի ռազմական գործողությունների ծրագրերի մշակմանը, այլև թուրքական իշխանություններին հուշել են հայերին հայրենի հողից հանելու և անապատները քշելու միտքը։ Գերմանական քաղաքագետներն ու զինվորական խորհրդականները չէին թաքցնում, որ հայերը խոչընդոտ էին «իրենց ոազմական նպատակների ճանապարհին»։
Կատեգորիա:Թուրքիայի պատմություն Կատեգորիա:Առաջին համաշխարհային պատերազմ
Սանջայ Դատ
Սանջայ Դատ (հինդի` संजय दत्त, ), հնդիկ դերասան։ Արժանացել է Filmfare Awards մրցանակի` տղամարդու լավագույն դերի և լավագույն կատակերգական դերի համար։
Կենսագրություն
1993 թվականին Մավրիկիոսում նկարահանվող «Վրեժխնդրություն» ֆիլմի նկարահանումների ժամանակ Սանջայ Դատին մեղադրանք առաջադրվեց ապօրինի զենք պահելու համար (ինքնաձիգ ԱԿ-47 և ատրճանակ), որը նա ձեռք էր բերել 1993 թվականին Բոմբեյում տեղի ունեցած պայթյունների կազմակերպիչներից մեկից՝ Աբու Սալեմից։ Սանջայ Դատը վստահեցնում էր, որ այդ զենքերը գնել է ինքնապաշտպանության համար։ Դատարանը մի քանի անգամ գործը վերանայել է, որը սկզբնական շրջանում Սանջայ Դատին թույլ էր տալիս շարունակել աշխատանքը կինոնկարահանման հրապարակում։ Սակայն 2005 թվականին դատարանն այնուամենայնիվ նրան մեղավոր ճանաչեց և դատապարտեց վեց տարվա ազատազրկման։ 18 ամիս մնալով կալանավորված, 2007 թվականին Սանջայ Դատն ազատ արձակվեց՝ համապատասխան գրավի դիմաց։